Alaquàs tanca el cicle MÚSICA AL CASTELL amb el Rèquiem de Mozart
25/03/2013

# Alaquàs tanca el cicle MÚSICA AL CASTELL amb el Rèquiem de Mozart

*   25/03/2013
*   [Imprimir](#)
*   Compartir
*    https://www.alaquas.org/documento.asp?id\_do=13712

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13712%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20tanca%20el%20cicle%20M%C3%9ASICA%20AL%20CASTELL%20amb%20el%20R%C3%A8quiem%20de%20Mozart)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13712/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13712/25032013dsc_0045_Form_4.jpg)](https://www.alaquas.org/ficheros/documentos/2013/2/13712/25032013dsc_0045_Form_10.jpg "<a href='https://www.alaquas.org/ficheros/documentos/2013/2/13712/25032013dsc_0045_Form_10.jpg' target=_blank><i class='fa fa-external-link' aria-hidden='true'></i>.Alaquàs tanca el cicle MÚSICA AL CASTELL amb el Rèquiem de Mozart</a>")

Centenars de veïns i veïnes gaudeixen de l'actuació coordinada per la Unió Musical d'Alaquàs i protagonitzada per la Kamerata Musicale de la UMA, el grup VOCAL XXI i solistes.

Alaquàs ha tancat aquest cap de setmana la programació organitzada per l'Ajuntament d'Alaquàs i la Unió Musical d'Alaquàs amb motiu del Cicle de Música de Cambra MÚSICA AL CASTELL posat en marxa a l'emblemàtic monument amb l'objectiu de fomentar la cultura local, lligada a la història i el patrimoni de la ciutat.

La interpretació del _Rèquiem_ de Mozart coordinada per la Unió Musical d'Alaquàs ha estat l'última actuació d'aquest cicle que va tindre lloc el diumenge 24 de març a les 19:30 al claustre del Castell. L'actuació va estar protagonitzada per la Kamerata Musicale de la UMA que, dirigida per Enric Parreño Moratalla, va portar a terme la part instrumental; el grup VOCAL XXI, dirigit per Rafael Sánchez Mombiedro, com a cor; i els solistes Belén Roig (soprano), Isabel Marí (contralt), Jesús Navarro (tenor) i Sebastià Peris (baix).

Aquest Cicle de Música de Cambra naix com a proposta musical emmarcada en l'espai més emblemàtic d'Alaquàs, el seu Castell, amb l'objectiu de continuar escrivint el futur d'Alaquàs, amb la música i el patrimoni local.